Fredag holdt vi reception, fordi min mand har overtaget det lokale autoværksted. Sikke en modtagelse! Vi fik rigtig mange positive tilkendegivelser og det er jo superdejligt, når man tager det store skridt og vælger at blive selvstændig. Vi vil gøre vores bedste for at køre virksomheden videre i samme gode ånd som hidtil. Vi skylder rigtig mange personer omkring os en stor tak for hjælp og støtte i processen op til overtagelsen - I får her en taknemmelig tanke!Der blev serveret lækkert mundgodt: Og vi fik hilst på rigtig mange kunder og leverandører samt familie og venner af både den nye og gamle "mester".Så strik er det kun blevet til ganske lidt af, men et par ragsokker af noget meget lækkert garn fra Svarte Fåret er det blevet til. Garnet fik jeg af Mette fra Strik-In-gruppen og nu fryser jeg i hvert fald ikke fødderne mere. Billede i næste indlæg.
Så blev det min tur til at få pigerne fra Strik-In-Gruppen på besøg, og jeg har glædet mig. Først lidt at spise; æble/kanelboller, speltbrød, hj.lavet leverpostej, hj.lavet hvidløgsost, lidt pølse, lidt grønt og diverse drikkevarer samt til slut bananbrød - for uden mad og drikke duer heltinderne ikke.Dernæst blev strikke- og snakketøjet for alvor sluppet løst. Der udveksles idéer, gramses på garn, livets store og små ting bliver vendt - ja alt i alt en meget hyggelig og inspirerende dag. Tusind tak til jer alle for skønt samvær og ikke mindst de dejlige værtindegaver, som jeg modtog. Jeg er allerede begyndt at strikke på to projekter mere og med sådanne skønne gaver er der jo slet ikke tid nok i døgnet!Se de flotte gaver (garn, chokolade, maskemarkører, blomster, strikkekalender m.m.): Tines kom i form af en kæmpe guldkaramel, og der var virkelig "guld" i pakken ;-) Og så har jeg fra Nynne modtaget en award:Tusind tak for den - det er min første! Jeg skriver fluks 7 ting om mig selv:Jeg elsker håndarbejde og har prøvet mange ting, men syning og strik er og bliver mine yndlingshobbies.Jeg vil gerne lære at kniple (engang).Jeg vil gerne lære Italiensk (engang).Er udpræget sprogmenneske og foretrækker klart England frem for USA, selvom det store land vandt ved nærmere bekendtskab ved et besøg sidste år.Jeg elsker chokolade...Og kaffe...Og hader at gøre rent!Det bliver svært for mig at sende den videre, for jeg synes næsten de fleste, jeg kender i blog-verdenen allerede har modtaget denne award, men grib den, hvis du har lyst.Reglerne er som følger:a. Vis awarden på bloggenb. Link til den du har modtaget den afc. Skriv 7 ting om dig selvd. Send videre til 7 andre.Om lidt står den på Livvagterne og i morgen starter endnu en uge - håber I alle får en god én af slagsen.
Så er der indkøbt en card-reader i stedet for det stjålne kabel til mit kamera.I får her en hurtig række billeder af de seneste arbejder mm.:Jeg bagte kransekage til nytårsaften. Godt man ikke kan se på billedet, hvor skæv den i virkeligheden var ;-). Efter et par år, hvor Emil har smidt ca. 5 huer ud pr. vinter, er det nu lykkedes ham at passe på de 3 jeg strikkede sidste år - jeg kvitterede med at strikke en Pirathue. Mange har strikket den og opskriften findes her. Det er vist mit 2. forsøg på at strikke med mere end én tråd og det lykkedes ganske godt. Jeg skal have øvet mig lidt mere inden jeg i april skal på kursus med hende her hos FOF i Århus.En morgen-søvnig Mai i min korte udgave af FLS. Jeg har beskrevet detaljerne i et tidligere indlæg. Garnet var en gammel rest Gotlandsk Pelsuld fra en sweater, jeg har strikket til mig selv for længe siden, så længde på bullen og ærmerne er afstemt efter mængden af garn.2. stk. Skumfiduser, én til Mai og én til kusine Sine. Den lille blev kun med to skumkanter, da garnet slap op, men det synes jeg egentligt ikke gør så meget. Garnet købte jeg hos Geilsk imellem jul og nytår og det blev leveret meget hurtigt. Fin service, synes jeg. Huerne er strikket i farve 21 og farve 5, en lyslilla og en lyngfarvet.Tror egentligt at Mai, synes den skulle have været lidt længere, så den faldt ned i stedet for at stikke lige op i luften, men det må blive i næste udgave.Dagen er tilbragt på Kvindemuseet sammen med en flok strikkeglade piger, hvor vi deltog i "Store Strikkesøndag" sammen med Isager. Der var spændende workshops og foredrag og en lækker frokost. Desværre fik jeg ikke taget billeder, men du kan finde mere hos bl.a. Tine inden så længe er jeg sikker på. Skøn måde at tilbringe en søndag på. Indsendt af
Tak til alle der i 2009 har lagt kommentarer her på bloggen. Det er hyggeligt at høre fra jer!Mit nytårsforsæt må i alle tilfælde være at få skaffet et nyt kabel til mit kamera, så jeg kan få vist billeder af strikkerierne igen. Ferien har frembragt 2 stk. Skumfiduser og en næsten færdig pirathue. Desuden skal jeg vist have prioriteret Sylvi op, men årets sidste måneder har ikke ligefrem givet overskud til andet end lidt småprojekter med sy og strik hist og her.En del projekter er kommet af pindene hos mig i år, men den store opgørelse får I ikke. Jeg nyder at strikke og lade mig inspirere af alle jer kreative sjæle, men jeg må indrømme at jeg ikke altid får det hele dokumenteret og skrevet ned. Heldigvis, er strikning jo så vidtrækkende og der er plads til os alle.Rigtig godt nytår fra mig!